S-508/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. september sl., á hendur Þ-kk-þgf H-kk-þgf J-kk-þgf, kt. 000000-0000, Hvassaleiti 37, Reykjavík, fyrir eftirgreind umferðarlagabrot á árinu 2017 í Reykjavík, með því að hafa:

1. Þriðjudaginn 14. mars ekið bifreiðinni UA-J18 sviptur ökurétti, undir áhrifum áfengis og óhæfur um að stjórna henni örugglega vegna áhrifa ávana- og fíkniefna (í blóði mældist vínandi 0,93 ‰, kókaín 180 ng/ml og tetrahýdrókannabínól 1,3 ng/ml) vestur Faxafen og að bifreiðastæði við Hagkaup í Skeifunni þar sem lögregla hafði afskipti af honum.

2. Þriðjudaginn 21. mars ekið bifreiðinni UV-T53 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist kókaín 45 ng/ml og auk þess fannst í þvagi tetrahýdrókannabínólsýra) um Hrísateig, skammt frá Laugalæk, uns lögregla stöðvaði aksturinn.

3. Sunnudaginn 30. apríl ekið bifreiðinni UA-J18 sviptur ökurétti, undir áhrifum áfengis og óhæfur um að stjórna henni örugglega vegna áhrifa ávana- og fíkniefna (í blóði mældist vínandi 0,90 ‰, kókaín 45 ng/ml og tetrahýdrókannabínól 1,1 ng/ml) norður Snorrabraut, austur Skúlagötu og áfram austur Borgartún uns lögregla stöðvaði aksturinn.

4. Þriðjudaginn 2. maí ekið UA-J18 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist kókaín 255 ng/ml og tetrahýdrókannabínól 0,8 ng/ml) um Kringlumýrarbraut, rétt við Háaleitisbraut, uns lögregla stöðvaði aksturinn.

Teljast brot í öllum liðum varða við 1. mgr. 48. gr. og 1. mgr., sbr. 2. mgr. 45. gr. a. og varða brot í 1. og 3. lið auk þess við 1. mgr., sbr. 2. mgr., 45. gr., allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, 5. gr. laga nr. 66/2006 og 3. gr. laga nr. 24/2007.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1993. Í samræmi við framlagt sakavottorð, dagsettu 12. september 2017, er við ákvörðun refsingar miðað við að ákærði sé nú í þriðja sinn fundinn sekur um að aka undir áhrifum ávana- og fíkniefna og í fyrsta sinn sviptur ökurétti. Ákærði er nú fundinn sekur um að hafa í alls fjögur skipti á tímabilinu 14. mars 2017 til 2. maí 2017 ekið undir áhrifum ávana- og fíkniefna sem og sviptur ökurétti.

Með hliðsjón af framangreindu, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 75 daga.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ákærði sviptur ökurétti ævilangt frá birtingu dóms þessa að telja.

Ákærði greiði 424.606 krónur í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Þ-kk-nf H-kk-nf J-kk-nf, sæti fangelsi í 75 daga.

Ákærði er sviptur ökurétti ævilangt frá birtingu dómsins að telja.

Ákærði greiði 424.606 krónur í sakarkostnað.

L-kvk-nf R-kvk-nf S-kvk-nf